Document ID: 32007D0559

DECIZIA COMISIEI
din 2 august 2007
de modificare a Deciziei 2003/467/CE în ceea ce privește declarația conform căreia anumite regiuni administrative din Polonia sunt în mod oficial neafectate de către leucoza enzootică bovină
[notificată cu numărul C(2007) 3657]
(Text cu relevanță pentru SEE)
(2007/559/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 64/432/CEE a Consiliului din 26 iunie 1964 privind problemele de inspecție veterinară care afectează schimburile intracomunitare de bovine și porcine (1), în special anexa D capitolul I secțiunea E,
întrucât:
(1)
Anexa D la Directiva 64/432/CEE prevede că un stat membru sau o parte a unui stat membru poate fi considerat(ă), în ceea ce privește efectivele de bovine, ca fiind în mod oficial neafectat(ă) de leucoza enzootică bovină, în cazul în care sunt îndeplinite anumite condiții stabilite de directiva de mai sus.
(2)
Listele regiunilor din statele membre declarate ca fiind neafectate de leucoza enzootică bovină sunt prevăzute în Decizia 2003/467/CE a Comisiei din 23 iunie 2003 de stabilire a statutului oficial de indemne de tuberculoză, bruceloză și leucoză enzootică bovină pentru efectivele de bovine din anumite state membre și regiuni din state membre (2).
(3)
În ceea ce privește Polonia, „powiat” reprezintă regiunea administrativă primară menționată la articolul 2 alineatul (2) litera (p) din Directiva 64/432/CEE. Anexa X/25 (nepublicată) la Decizia 2005/176/CE a Comisiei din 1 martie 2005 de stabilire a formei codificate și a codurilor privind notificarea bolilor animalelor în aplicarea Directivei 82/894/CEE a Consiliului (3) menționează „powiaty” în cadrul unui „voievodat”, o unitate administrativă superioară.
(4)
Polonia a prezentat la ora actuală Comisiei documentația care demonstrează îndeplinirea condițiilor corespunzătoare stabilite în Directiva 64/432/CEE, în ceea ce privește anumite „powiaty” care pot fi considerate ca fiind în mod oficial regiuni neafectate de leucoza enzootică bovină.
(5)
În urma evaluării documentației prezentate de Polonia, aceste „powiaty” din Polonia trebuie recunoscute ca fiind în mod oficial regiuni neafectate de leucoza enzootică bovină ale acestui stat membru.
(6)
Prin urmare, Decizia 2003/467/CE trebuie modificată în consecință.
(7)
Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexa III la Decizia 2003/467/CE se modifică în conformitate cu anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 2 august 2007.

Labels: 18
6